b'\n_START_ARTICLE_\nKolonializem\n_START_PARAGRAPH_\nKolonializem je po najbolj splo\xc5\xa1ni opredelitvi dolo\xc4\x8dena vrsta odnosov med \xc4\x8dlove\xc5\xa1kimi skupnostmi, ti odnosi pa temeljijo na popolni neenakopravnosti, so hierarhizirani tako, da ena \xc4\x8dlove\xc5\xa1ka skupnost uveljavi nadzor ali neposredno oblast nad drugo skupnostjo ali ve\xc4\x8djim \xc5\xa1tevilom skupnosti. Pri \xc4\x8demer gospodujo\xc4\x8di razred vladajo\xc4\x8de globalne dru\xc5\xbebe opredeljuje take odnose._NEWLINE_Kolonializem je sicer izrazito dru\xc5\xbeboslovni pojem, ki je pogosto uporabljen tudi za opredelitev dolo\xc4\x8denega zgodovinskega obdobja v zgodovinski vedi. \xc4\x8cetudi o tem potekajo vnete razprave, je vendarle mogo\xc4\x8de trditi, da kolonializem ni zaklju\xc4\x8den proces in je njegove elemente mogo\xc4\x8de opaziti tudi v sodobnem \xc4\x8dasu.\n_START_SECTION_\nKolonializem danes\n_START_PARAGRAPH_\n\xc4\x8ceprav danes ni mogo\xc4\x8de govoriti o enakem kolonializmu, kot mu je bilo \xc4\x8dlove\xc5\xa1tvo pri\xc4\x8da \xc5\xa1e v 20. stoletju, je mogo\xc4\x8de opaziti dramati\xc4\x8dne posledice. Ideolo\xc5\xa1ka opravi\xc4\x8dila kolonializma so upravi\xc4\x8devala evropsko dominacijo in celo poudarjala prednosti, ki naj bi jih bila iz razmerja odvisnosti dele\xc5\xbena neevropska ljudstva. Tako so nastali dihotomi\xc4\x8dni pogledi na \xc4\x8dlove\xc5\xa1tvo, ki je s te perspektive razdeljeno med civilizirane in divjake, na kulturne in nekulturne, na ve\xc4\x8dvredne in manjvredne rase. Idelo\xc5\xa1ka opravi\xc4\x8dila so \xc5\xa1e danes tesno povezana z rasnimi in rasisti\xc4\x8dnimi teorijami. Prav tako pa je \xc5\xa1e nedokon\xc4\x8dano obdobje neokolonializma, ki se ne ve\xc5\xbee toliko na dominacijo kolonialne metropole kot na dominacijo oziroma vpliv transnacionalnih dru\xc5\xbeb._NEWLINE_Razmi\xc5\xa1ljanja o kolonializmu se sedaj povezujejo z izobra\xc5\xbeevalnimi ustanovami, networking povezavami in investiranjem in sponzoriranjem za dru\xc5\xbebo pomembnih dejavnosti. Avtonomno izobra\xc5\xbeevanje, \xc5\xa1e posebej univerzitetno, je izrazito odvisno od akademske avtonomije in finan\xc4\x8dne podprtosti, ki je praviloma v po\xc4\x8dasnem porastu. V smislu povezav med dr\xc5\xbeavami glede nekdanje kolonialne preteklosti je neizbrisna povezava ravno v izobra\xc5\xbeevalnem smislu, saj so tradicije vsaj za nekaj generacij prepletene \xc5\xa1e posebej v smislu pravnih tradicij. Korporativizem pomaga pri premagovanju tovrstnih prepadov, saj so vsi iskalci bolj\xc5\xa1ih pla\xc4\x8d motivirani, da osvojijo kulturno druga\xc4\x8dno razmi\xc5\xa1ljanje._NEWLINE_Neokolonializem kot o\xc4\x8ditek oziroma fenomen nepreseganja relacij do kolonialnega "gospodarja" je sedaj prese\xc5\xbeen z globalizmom, torej pojavom, da prevladujo\xc4\x8da kultura preko tr\xc5\xbeenja in proizvajanja svojih idej oblikuje cel svet hkrati.\n_START_SECTION_\nPostkolonializem\n_START_PARAGRAPH_\nNekdanje kolonije ob samoupravi, suverenosti in pravnem razvoju so teoreti\xc4\x8dno vedno prisiljene v obravnavo nasledstva oziroma podreditve drugim kulturnim, politi\xc4\x8dnim, pravnim in zgodovinskim dejavnikom kolonizatorja. Nasledstvo vrednot, razmi\xc5\xa1ljanj in stvaritev, ki so nastale kot neposredna posledica kulturnega u\xc4\x8denja in vsiljenih razmer zaznamuje generacije in lahko pomembno oblikuje dru\xc5\xbebeni sistem za dalj\xc5\xa1i \xc4\x8das po ukinitvi kolonizacije._NEWLINE_Navzven je poseg viden kot videnje kolonizatorjev kot ve\xc4\x8dvrednih ali bolj sposobnih, celo bolj kultiviranih ali bolj civiliziranih. Su\xc5\xbeenjski odnosi postanejo lahko bolj sprejemljivi, opustitev prej urejenih pravnih odnosov zamenja samovolja, medicinski dose\xc5\xbeki se ohranjajo kot zapu\xc5\xa1\xc4\x8dina kolonizatorjev._NEWLINE_Kolonije so po opustitvi prejele tudi izredno pozitivne prednosti. Kolonizatorji so praviloma ohranili mnoge lokalne obi\xc4\x8daje in razmerja, posegi so praviloma bili namenjeni le administrativni ali ekonomski u\xc4\x8dinkovitosti pri izrabi kolonij. Nasledstvo je tako praviloma izbolj\xc5\xa1alo gospodarstvo. Pretok prebivalstva in dobrin je pove\xc4\x8dalo rizik novih bolezni, a prina\xc5\xa1alo nove tehnologije, kar je izbolj\xc5\xa1alo vojne zmo\xc5\xbenosti prebivalstva. Vzdr\xc5\xbeevanje gospodarskih stikov z nekdanjimi kolonijami je izbolj\xc5\xa1alo trgovino, hitrej\xc5\xa1i je bil tako pretok medicinskih in tehnolo\xc5\xa1kih inovacij._NEWLINE__NEWLINE_Kolonizacija v diskurzu se pri\xc4\x8denja sklicevati na rasizem, kar je \xc5\xa1e posebej o\xc4\x8ditno pri izrazu negritude, kot ga pri\xc4\x8denja uporabljati Aime Cesaire in \xc5\xa1e nekateri drugi pomembni mladi \xc5\xa1tudenti. Skupina kolonizatorjev se tako zavzema za pravice manj\xc5\xa1in v okviru nepravi\xc4\x8dne pravne ureditve kolonij ali prebivalcev kolonij. Aime Cesaire se predvsem opira na povezavo osamosvojitve Haitija in francoske revolucije pri borbi za \xc4\x8dlovekove in dr\xc5\xbeavljanske pravice temnopoltih. Z znanjem o revoluciji v Haitiju se opira na ve\xc4\x8djo enakost temnopoltega prebivalstva, ki so \xc5\xa1e vedno oklicani kot "nigre". Gibanje je pomembno, saj ima med prista\xc5\xa1i tudi kasnej\xc5\xa1ega predsednika Senegala, pa tudi zaradi kasnej\xc5\xa1e \xc5\xa1iritve v ZDA in druge kulture. _NEWLINE_"Rekel sem - in to je velika razlika -, da je kolonizatorska Evropa cepila moderno zlorabo na nekdanjo krivi\xc4\x8dnost; gnusni rasizem na staro neenakost. \xc4\x8ce me obto\xc5\xbeujejo zaradi namena in ne dejanj, trdim, da je kolonizatorska Evropa nepo\xc5\xa1tena, ko si prizadeva a posteriori upravi\xc4\x8diti koloniziranje z o\xc4\x8ditnim materialnim napredkom, ki so ga med kolonialnim re\xc5\xbeimom ustvarili na nekaterih podro\xc4\x8djih - nepri\xc4\x8dakovana mutacija je namre\xc4\x8d vedno mogo\xc4\x8da, tako v zgodovini kakor drugje; da nih\xc4\x8de ne ve kak\xc5\xa1en bi bil materialni napredek teh de\xc5\xbeel, \xc4\x8de Evropa ne bi bila posegla vmes; da tehni\xc4\x8dna opremljenost, administrativna reorganizacija, skratka, "evropeizacija" Afrike in Azije, nikakor nista bili - to dokazuje Japonska - povezani z evropsko okupacijo; da bi moglo biti evropeiziranje neevropskih dr\xc5\xbeav tudi druga\xc4\x8dno, ne pod \xc5\xa1kornjem Evrope; da se je to evropeiziranje za\xc4\x8delo \xc5\xbee prej; da ga je Evropa zmali\xc4\x8dila, ko se ga je polastila._NEWLINE_Dokaz je to, da zdaj doma\xc4\x8dini Afrike in Azije zahtevajo \xc5\xa1ole, kolonizatorska Evropa pa jim jih no\xc4\x8de dati; da Afri\xc4\x8dan zahteva pristani\xc5\xa1\xc4\x8da in ceste in da Evropa pri tem skopari; da ho\xc4\x8de koloniziranec naprej in da ga kolonizator vle\xc4\x8de nazaj."'